Nuket

Nuket on vuonna 1986 perustettu tamperelainen post-punk-henkinen rockyhtye. Nuket on jatkoa vuotta aikaisemmin perustetulle Pyhät Nuket -yhtyeelle sen jälkeen kun yhtye vaihtoi laulusolistia ja lyhensi nimensä. Alkuperäinen laulaja Vivian alias Lazze, alias Lateri, poistui yhtyeestä  ja Calle Hyötynen tuli hänen tilalleen.  Samalla yhtyeestä lähti basisti Miki Wuolle ja kosketinsoittaja Make Saari siirtyi basistiksi. Entinen Riistetyt-yhtyeen kitaristi Perry Wilenius liittyi myös yhtyeeseen. Vanhoista jäsenistä Make Saaren lisäksi yhtyeeseen jäivät kitaristi ja yhtyeen pääasiallinen kappaleiden kirjoittaja Rike Jokela sekä rumpali Jaska Ahonen. Molemmat muusikot soittivat aikaisemmin myös Riistetyissä, Jokela sitä ennen Bastardsissa ja Ahonen Kaaoksessa. Vuoden 2023 jälkeen Rike ja Jaska ovat soittaneet yhdessä myös paluun tehneessä Bastards -yhtyeessä 

Make ja Perry jättivät Nuket, ja tilalle tulivat Timpa Laine bassoon ja Janne Jyrkänkoski toiseen kitaraan. Jaskan jälkeen rumpaleina toimivat vielä Ari Toikka ja Lacu Lahtinen sekä Jannen jälkeen kitarassa Daffy Terävä.

Colme Cowboyta -yhtyeen albumilla Kuuden tähden hotelli soittaa miltei koko Nuket-yhtyeen kokoonpano Rike Jokelaa lukuun ottamatta. 1980-luvun jälkeen Nuket on tehnyt muutaman keikan pitkäaikaisimmalla kokoonpanollaan: Calle, Rike, Daffy, Timpa ja Jaska.

Yhtyeen neljäs albumi On maantiellä mittaa jäi viimeiseksi yli 35 vuoden ajaksi. Sen jälkeen on ilmestynyt muutamia koosteita studion ylijäämämateriaaleista sekä jo 1980-luvun lopulla kesken jäänyt Tähtisumua-levy, josta löytyy myös television Rockstopissa esitetty ”Mary-Rosvon Blues”. 

Vuosina 2018–2019 Nuket teki muutaman keikan. 2023 Nuket levytti kappale ”Elämä kostaa”, jonka  Jouni Hynynen Hynynen sanoitti Jokelan sävellykseen. Yhtye pyysi Hynystä myös vierailijaksi kappaleelle. ”Elämä kostaa” julkaistiin vanhaan tapaan Propaganda recordsin kautta. Kappaleen tuotti Juri Seppä, ja bassoa levyllä soittaa Tuomas Wäinölä. Kannet ovat Juho Juntusen käsialaa. Single on julkaistu digitaalisesti kaikilla alustoilla käsittäen laajan saatavuuden suosituimmissa suoratoisto- ja latauspalveluissa.   

Vuonna 2024 Nuket teki jälleen muutamia keikkoja. Basistiksi tuli myös Bastardsissa soittava Sami ”Vuokko” Vuorinen ja kosketinsoittajaksi tuli jälleen Junnu Kinnunen. Ensimmäinen, loppuunmyyty esiintyminen Tampereen Tullikamarin Klubilla taltioitiin, ja sen pohjalta tehtiin uusi albumi Greatest Hits Live. Levy julkaistiin sekä cd:nä että digitaalisena vuoden 2024 lopulla toisen Tampereen keikan yhteydessä G Livelabissa. Propaganda Records oli jälleen julkaisijana ja Juri Seppä tuottajana. Äänityksestä vastasi tamperelainen miksaaja Peve Hämäläinen. Esiintyminen oli Kalle Hyötysen viimeinen yhtyeessä. ”Saattaja”-single ilmestyi vuonna 2025, ja sillä on laulusolistina Tumppi Varonen.

 Diskografia 
 Albumit 
 Kolmas näytös (Finnlevy, KRÄLP-27, 1986 / Warner Music, 0927-44498-2, 2002)
 On maantiellä mittaa (Flamingo, FGL 4027, 1988), (Warner Music, digital, 2013)
 Tähtisumua (Propaganda records,  PRO 2022, 2005)
 Eksyneet sankarit (Propaganda records, PRO 2033, 2012)
 Greatest Hits Live (Propaganda records, PRO 2147, 2024)

 Singlet 
 Sateenkaaren maa / Piiskattu maa (Finnlevy, 1986)
 Eksyneet sankarit / Askeleet ( Propaganda, PROS-1001, 1986), ( Propaganda, digital, 2010/2013)
 DAA-DA-DAA-DA / Viimeinen rock'n'roll (Flamingo, FGS 159, 1988)
 Elämä Kostaa (feat. Jouni Hynynen) (Propaganda, digital 2023) 
 Askeleet (live) (Propaganda, digital 2024)
 Saattaja  (feat.Tumppi Varonen) (Propaganda, digital 2025)

 Lähteet 
 Viitteet 

 Aiheesta muualla 
 Luokka:Suomalaiset rockyhtyeet
Propagandan kotisivut